Høgskulen på Vestlandet

Høgskulen på Vestlandet (HVL) er en norsk statlig høgskole som ble opprettet 1. januar 2017 gjennom en sammenslåing av Høgskolen i Bergen, Høgskulen i Sogn og Fjordane og Høgskolen Stord/Haugesund. HVL har fem studiesteder – Bergen, Førde, Haugesund, Sogndal og Stord.  

Rektor er fra 1. januar 2021 førsteamanuensis Gunnar Yttri.

HVL har en av de største lærerutdanningene i Norge. Det eldste studieprogrammet – lærerutdanningen i Stord – har røtter tilbake til 1839.

Høgskolen har styreleder oppnevnt av Kunnskapsdepartementet og ansatt rektor med sete i Bergen. I 2016 ble professor Berit Rokne den første rektoren ved HVL. Arvid Hallén var Høgskulens første styreleder.

Høgskolen har ca.  studenter og  ansatte. Hvert år uteksamineres omtrent  kandidater innen helse- og sosialfag, ingeniør- og maritime fag, lærer- og musikkutdanning, idrett, friluftsliv og folkehelse, natur- og samfunnsfag og økonomi og ledelse.

Høgskulen på Vestlandet bruker nynorsk som primært arbeidsspråk, uten at dette er et krav for skolens studenter.

Ambisjoner om å bli universitet 
HVL har mål om å bli universitet med en profesjons- og arbeidslivsrettet profil. Det nye universitetet på Vestlandet skal være arbeidslivsorientert, en profil som for eksempel skiller dem fra klassiske breddeuniversitet som Universitetet i Bergen og Universitetet i Oslo. En arbeidslivsrettet profil innebærer blant annet å forske sammen med arbeidslivet, i form av studentoppgaver i bedrifter, praksis, forskningssamarbeid eller annet. 

Den 27. april 2022 vedtok styret at dersom søknaden om å bli universitet innvilges, skal det nye navnet være «Universitetet på Vestlandet».

Verdier og visjon 
Høgskulens verdier er samspill, bærekraft og nyskaping. Visjonen er «kunnskap som bygger menneske og samfunn».

Studietilbud og fakulteter 
HVL har 16 årsstudier, 65 bachelorprogram, 38 masterprogram, 5 doktorgradsprogram og 90 etter- og videreutdanninger. 

Disse studietilbudene er fordelt på de fire fakultetene.

 Helse- og sosialfag
 Idrett, friluftsliv og folkehelse
 Ingeniør- og maritime fag
 Lærerutdanning og kreative fag
 Natur- og samfunnsdag
 Økonomi og ledelse

På HVL er det fire fakulteter:

 Fakultet for helse- og sosialvitenskap (FHS)
 Fakultet for ingeniør- og naturvitenskap (FIN)
 Fakultet for lærerutdanning, kultur og idrett (FLKI)
 Fakultet for økonomi og samfunnsvitenskap (FØS)

Forskning 
I tillegg til studietilbudet er HVL også en forskningsinstitusjon, med primære forskningsområder innen:

 Helse, omsorg, folkehelse og velferd
 Danning og praksisnær utdanningsforskning
 Teknologi og ansvarlig innovasjon
Hav
Bærekraft

Doktorgradsprogram 
Høgskolen har fem doktorgradsprogrammer, derav en er en fellesgrad i samarbeid med andre institusjoner. Disse fem er: 

 Ansvarleg innovasjon og regional utvikling (godkjent i 2020)
 Helse, funksjon og deltaking (godkjent i 2019)
 Datateknologi (godkjent i 2017)
 Studiar av danning og didaktiske praksisar (godkjent i 2015)
 Nautiske operasjonar (fellesgrad sammen med UiT, USN og NTNU).

Forskningssentre 
Per 2021 finnes det sju forskningssenter ved høgskulen.
 BARNkunne – senter for barnehageforskning
 Center of creativities, arts and science in education (CASE)
 Maritimt kompetansesenter/Maritime Competence and Test Cluster Haugesund (MarCATCH)
 Mohnsenteret for innovasjon og regional utvikling
 Nasjonalt senter for mat, helse og fysisk aktivitet
 Senter for fysisk aktiv læring (SEFAL)
 Senter for omsorgsforskning vest

BARNkunne
BARNkunne (engelsk: KINDknow) er et forskningsenter ved Høgskulen på Vestlandet.

Senterets hovedaktivitet er forskning og vitenskapelig publisering om barnehagen og barn i alderen 1-6 år. Foruten forskningsformidling initierer senteret aktiviteter som kan bidra til barns utvikling, læring og danning. BARNkunne arrangerer årlig Norsk barnehagekonferanse.

Siden 2003 har høyskolen samarbeidet tett med barnehageforskere i Kina.

Dykkerutdanning 
Statens dykkerskole var en offentlig dykkerskole etablert i 1980 for profesjonelle dykkere, plassert i Gravdal, Bergen.

I 2005 ble skolen innlemmet i Høgskolen i Bergen, og i 2017 ble skolen dermed en del av Høgskulen på Vestlandet. Avdeling for dykkerutdanning ligger i Skålevik, cirka 15 kilometer fra Bergen sentrum.

Referanser

Eksterne lenker
 Fusjonsinfo 
 Høgskulen på Vestlandet, hjemmeside

 
Etableringer i 2017